Arkeologisk museum i Stavanger

Arkeologisk museum ved Universitetet i Stavanger er en del av Universitetet i Stavanger og arbeider med historien til Rogaland fra de første menneskene kom hit og frem til slutten av middelalderen. Museet holder til i Peder Klows gate 30 a på Våland. Jernaldergården på Ullandhaug, like ved Universitetet i Stavanger, er også en del av museet. Museet ble skilt ut fra Stavanger Museum og etablert som selvstendig institusjon fra 1. januar 1975. Det holdt da til i Frue Meieris tidligere lokaler. I 1995 flyttet museet inn i nybygde lokaler. Museets samlinger inneholder over 1,5 millioner gjenstander fra Rogaland. Arkeologisk museum i Stavanger ble en del av Universitetet i Stavanger fra 1. januar 2009. Museet har driver en omfattende publiseringsvirksomhet og har et eget forlag, AM forlag. Forlaget gir blant annet ut tidsskriftet Frá haug ok heiðni, som kommer med fire nummer i året og distribueres til alle medlemmene i Rogaland arkeologiske forening. Direktører 1975–1992 Odmund Møllerop 1993–1998 Bjørn Myhre 1999–2001 Roy Høibo 2001–2002 Mari Høgestøl (konstituert) 2002–2010 Harald Jacobsen 2010–2014 Arne Johan Nærøy 2014–2025 Ole Madsen 2025- Kristin Armstrong-Oma Referanser Eksterne lenker (no) Offisielt nettsted (no) Offisielt nettsted (en) Offisielt nettsted